|  |  |  |
| --- | --- | --- |
| Projekt | Ansøger | Tildelt beløb i kr. |
| **Åbning af klinik i Vestervig (Thisted Kommune)**  Projektet afprøver mere fleksibelt grundlag for etablering, hvor nye læger kan afprøve praksisdrift og samarbejdskonstellation. Der tilknyttes 2 0-kapaciteter, (evt. som licens).  Projektet indeholder bestykning af klinik, mentorordning, mv. | Region Nordjylland | 2.143.000 kr |
| **Samlet bevilling til flere nøgleklare klinikker**  Bevilling til etablering af flere nøgleklare klinikker i lægedækningstruede områder mhp. snarlig ibrugtagning. Tildeling af midler sker som en delvis bevilling af det ansøgte, og disponeres over af regionen til de oprindeligt ansøgte formål. | Region Nordjylland | 2.543.253 kr |
| **Tilbud og initiativer målrettet yngre læger**  Projektet har til formål at fremme rekrutteringen til specialet samt forbedre nedsættelse af speciallæger i lægedækningstruede områder. Tilbuddet består af fem delinitiativer, herunder netværksgrupper, arrangementer og kurser for tutorlæger i lægedækningstruede områder. | Region Nordjylland | 276.000 kr |
| **Gruppebaseret supervision i lægens ledelsesrolle**  Dette projekt vil afprøve effekt af supervisionsgrupper omhandlende ledelse, der afholdes sammen med andre praktiserende læger og er lokalt forankret med 6-12 deltagere. Projektet understøttes og faciliteres af konsulenter fra Nord-POL. Målgruppen er nyuddannede og nyetablerede læger med op til 5 års anciennitet. | Region Nordjylland | 80.000 kr |
| **Kom godt fra start - Systematisk understøttelse af nyetablerede læger i almen praksis.**  Pilotprojekt, hvor alle nyetablerede læger i Region Nordjylland 2025 tilbydes besøg eller sparring med farmaceut, datakonsulent og organisationskonsulent fra Kvalitetsenheden for Almen Praksis (Nord-KAP). Planlægges som fleksibelt tilbud til den nyetablerede læge. | Region Nordjylland | 485.957 kr |
| **Transportordning for speciallæger, uddannelseslæger og medicinstuderende**  Projektet vil afprøve transportordning fra Aarhus til almen praksis klinikker i Struer-området. Projektet skal afhjælpe den geografiske barriere ved at etablere en pendlerordning med en elbil (ID.Buzz), der dagligt kører mellem Aarhus og Struer og opsamler læger undervejs. | Region Midtjylland | 628.090 kr |
| **Etablering af en supervisionsgruppe for uddannelseslæger i almen praksis** i Skive, som er et lægedækningstruet område. Projektet skal styrke rekruttering og fastholdelse ved at skabe et fagligt og socialt fællesskab mellem lægerne. Supervisionsgruppen mødes 8 gange årligt i forskellige klinikker, hvor der afholdes faglige oplæg og casebaseret supervision. | Region Midtjylland | 249.000 kr |
| **Sønderjylland kalder – tværsektorielt samarbejde for bedre lægedækning**  Innovativ rekrutteringsindsats med tiltag ift. målrettet kommunikation og formidling, samt rekrutteringsture målrettet lægedækningstruede områder (Tønder, Aabenraa og Nordborg/Sønderborg). Der er etableret et lægerekrutteringsnetværk (LRN) under Sundhedsklynge Sønderjylland, som skal arbejde fornyende og innovativt med udfordringerne. Dette projekt visualiserer samarbejdets ambition om at skabe attraktive uddannelsesforløb og rekruttere praktiserende læger til området. | Region Syddanmark | 818.200 kr |
| **Praksisnær ledelse, faglig udvikling og netværk.**  Projektet består af undervisning, oplæg og netværk for kommende og nynedsatte læger.  Formålet er at understøtte læger i at opleve sig kompetente i ledelsesarbejdet og derved øge trivsel i lægegerningen og praksisdrift. Projektet er målrettet lægedækningstruede områder i Sydvestjylland og Sønderjylland. | Region Syddanmark | 80.000 kr |
| **Deep End Syddanmark – fagligt netværk for uddannelseslæger i lægedækningstruede områder og Deep End praksis**  Projektet består i onlinesessioner med fælles faglig supervision for uddannelseslægerne. Projektet støtter uddannelseslægernes faglige fundament for at virke i disse praksis og giver uddannelseslæger mulighed for at spejle sig i andre læger i samme situation og med den samme patientprofil.  Målgruppen for deltagelse i projektet er almenmedicinske intro- og hoveduddannelseslæger i fase 1, 2 og 3 i Deep End og lægedækningstruede områder i Region Syddanmark, samt eventuelt deres tutorer. | Søren Roshave Madsen, praktiserende læge | 682.000 kr |
| **Projektet vil skabe netværk og styrke fællesskab for læger under uddannelse på Bornholm** og erdel af *Lægeveje Bornholm*  Projektet indeholder afholdelse af halvårlige velkomstarrangementer for op til 50 personer, herunder aktiviteter i lokalmiljøet, netværksdannelse, udgifter til relevante faglige indslag samt forplejning og overnatning for lægerne og evt. familie. | Region Hovedstaden | 386.000 kr |
| **Ultralyd i almen praksis**  Tiltrække og fastholde yngre læger gennem skabelsen af fagligt attraktivt miljø, gennem muligheden for at udføre ultralydsscanninger i klinikken. Dertil at forbedre patientbehandling og reducere antal henvisninger til hospitaler. Projektet er et særligt tilbud til lægeklinikker, der ligger i lægedækningstruet område (12 ud af 17 kommuner i Region Sjælland). | Region Sjælland | 2.350.000 kr |
| **Etablering af målrettet informationskampagne**  Med henblik på rekruttering til intro- og hoveduddannelsesforløb i almen medicin udarbejdes en målrettet informationskampagne. Målet er at flere vælger uddannelsesforløb i Region Sjælland og efterfølgende nedsætter sig i regionen.  Kampagnen understøttes af interviews med uddannelseslæger og nynedsatte læger for at skabe bedre vidensgrundlag. | Region Sjælland | 300.000 kr |
| **Indsats til udbygning af uddannelseskapacitet i almen praksis**  Dette projekt er en tilskudspulje, som tutorlæger kan søge til indretning af lokaler, som gør det muligt at have flere uddannelseslæger på samme tid. | Region Sjælland | 600.000 kr |
| **Ansættelse af tværgående uddannelsesansvarlige overlæger i almen medicin.**  Projektet vil arbejde for at alle sygehuse i regionen får en tværgående almenmedicinsk UAO, der med et alment medicinsk fokus kan medvirke til at sikre kvalitet, sammenhæng og koordination af uddannelsesforløb på tværs af de sygehus-afdelinger, der uddanner hoveduddannelseslæger i almen medicin. Indsatsen skal også bidrage til rekrutteringen til almen medicin. | Region Sjælland | 1.066.000 kr |
| **Etablering af et geografitillæg til hoveduddannelseslæger i almen medicin i de lægedækningstruede områder**  Projektet indeholder geografitillæg på 3000 kr. pr. måned ved fuldtidsansættelse i de første 2,5 år af lægers hoveduddannelseforløb i almen medicin, svarende til i alt 36 hoveduddannelsesforløb i lægedækningstruede områder.  Projektets formål er at gøre det attraktivt for yngre læger at søge hoveduddannelsesforløb i almen medicin i de lægedækningstruede områder, og samtidig understøtte tilknytning og lokal forankring med henblik på at nedsætte sig som praktiserende læge. Et økonomisk incitament fremhæves som et væsentligt rekrutteringsparameter. | Region Sjælland | 3.150.000 kr |
| **Etablering af en styrket rekrutteringsindsats**  I projektet vil Region Sjælland tilbyde målrettet hjælp til alle uddannelseslæger, speciallæger og deres familier, der ønsker at uddanne sig og arbejde i regionen. Samtidig er der tilbud om hjælp til praktiserende læger, der søger kollegaer eller aftagere til praksis.  Indsatsen vil ske gennem en styrket fælles tilgang, hvor regionen ser rekrutterings- og uddannelsesmulighederne i et større og bredere perspektiv, og vil udnytte mulige potentialer på tværs af alle praksissektorens områder. Der tildeles midler til lønudgift s.v.t. 2 årsværk i 1,5 år. | Region Sjælland | 1.900.000 kr |
| **Fastholdelse af fase 3 læger i lægedækningstruede kommuner i Region Sjælland**  Med dette projekt afprøves en håndholdt indsats for at rekruttere almen medicinske speciallæger. Projektet er målrettet fase 3 læger som uddannes i lægedækningstruede områder. Indsatsen sigter mod karrieremæssig afklaring og støtte til at finde den rette praksis i Region Sjælland efter endt uddannelse.  Metodisk rummer projektet også perspektiver ift. fastholdelse af yngre som ældre læger, der er i risiko for udbrændthed. | PLO- Sjælland | 510.000 kr |
| **Forskning og udvikling som middel til at rekruttere og fastholde yngre læger**  Projektet er en forsøgsordning, som gør det attraktivt for akademisk ambitiøse unge almenmedicinere at arbejde i lægedækningstruede områder. I projektet kan læger få tilskud til at arbejde med forskning og kvalitetsudvikling gennem deltidsansættelse samtidig med forankring i et veletableret forskningsmiljø. | Susanne Reventlow,  Professor og forskningsleder | 1.400.000 kr |
| **National kongres for intro- og hoveduddannelses-læger i almen praksis i samarbejde med Deep End-netværket**  Pilotprojektet afprøver effekt af årlig national kongres for intro- og hoveduddannelseslæger i almen praksis. Kongressen vil blive afholdt sideløbende med Stormøde i Deep End projektet for praktiserende læger. | Anna Rørbæk Uldall, praktiserende læge | 352.500 kr |